Plantae horti botanici Vratislaviensis. 20$ 



transit aphyllum, angulosum, superne paullisper incrassa- 

 tum, uniflorum. Flos omnino Anthemidis montanae et A. 

 saxatilis, leviter odoratus, radio albo patente. Calycis hemi- 

 sphaerici squamae obtusae, pubescentes, lrervo viridiusculo , 

 margine membranaceo, albicante. Receptaculum planiuscu- 

 lum, constanter nudum. Semina gracilia, angulosa, curvi- 

 uscula; pappo satis longo, erecto, membranaceo, lobato co- 

 ronata. 



Huiusce plantae, Almissae in Dalmatia ad rupes a. 1818 

 lectae, specimina sicca, nec non semina, vir b. m. Fr. de Por- 

 tenschlag sub nomine Anthemidis montanae nobiscum com- 

 municavit: sed stirpem esse prorsus distinctam, descriptio 

 eius, ni fallimur, docuit. Terra delectatur arenosa et loco, 

 solis radiis exposito , ibique hyemes mitiores apud nos sub 

 dio fert, a saevioribus tamen destruitur, hinc in frigidario 

 servanda. Iunio flores primi comparent, Augusto semina 

 perficiuntur. 



Chrysanthemum exoticum incano Cinerariae folio Bocc. 

 Mus. 23. t. 4., et Zanon. rar. st. hist. ed. Monti 77. t. 51., ean- 

 dem plantam designare verosimile est, cum in radicis, folio- 

 rum ac florum forma, nec non canitie partium optime con- 

 veniat et Bocconius stirpem hanc, quam Zanonius ex insula 

 Creta habuit , sese in Dalmatia reperisse testetur. Sed dubium 

 movet caulis in icone Zanoniana magis, quam in nostra planta, 

 ramosus et florum color, quos stirpi suae totos luteos uter- 

 que auctor tribuit, qui autem in planta nostra constanter 

 sunt radio albo instructi. Magis adhuc recedit Chrysanthe- 

 mum monspeliense L., quale Iacquinus (Obs. bot. IV. 10.) et 

 Candollius (Fl. fr. IV. 177.) descripserunt. 



26. Lasiospermum (radiatum); floribus radiatis. 

 Lanipila Burchell Trav. in S. Africa I. 259. 



